***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Veleučilište u Karlovcu osnovano je 1997. godine Uredbom Vlade Republike Hrvatske (N.N. br.40/97 od 16. travnja 1997.) sa sjedištem u Karlovcu na lokaciji Ulici Ivana Meštrovića 10, a za djelatnosti visoke naobrazbe. U zgradi na navedenoj lokaciji danas se nalazi samo strojarski odjel, dok su svi ostali odjeli, dekanat te stručne službe i knjižnica locirani u zgradi Veleučilišta na Trgu J. J. Strossmayera 9. Na tu lokaciju su tijekom 2006. godine u novouređene prostore preseljeni dekanat, stručne službe te Odjel sigurnosti i zaštite i Odjel tekstilstva, koji su se do tada nalazili u Dugoj Resi.

Tijekom 2022. kalendarske godine (dio ak. god. 2021./2022. i dio ak. god. 2022./2023.) na Veleučilištu u Karlovcu izvodilo se ukupno 9 studija (6 stručnih prijediplomskih i 3 specijalistička diplomska stručna studija) u organizaciji Veleučilišta, te stručni studij Sestrinstva u organizaciji Fakulteta zdravstvenih studija Sveučilišta u Rijeci u suradnji s Veleučilištem.

Veleučilište je javno visoko učilište koje obavlja djelatnosti ustrojavanja i izvođenja prijediplomskih stručnih studija i specijalističkih diplomskih stručnih studija, stručnog i znanstvenog rada iz znanstvenih područja tehničkih, društvenih, biotehničkih, biomedicine i zdravstva te interdisciplinarnih područja znanosti. Veleučilište ustrojava i izvodi programe cjeloživotnog obrazovanja, obavlja izdavačku, bibliotekarsku i informatičku djelatnost, organizira tečajeve, seminare, stručne i znanstvene skupove, potiče uvođenje novih tehnologija u gospodarstvu, potiče i pomaže pri transferu tehnologije, osnivanju tehnoloških parkova i poduzetničkih inkubatora, obavlja ekspertize i konzultantske poslove kao i ostale poslove u svezi s temeljnom djelatnošću Veleučilišta, te osigurava odgovarajući standard studenata.

Nastavu na stručnim i specijalističkim studijima izvode stalno zaposleni nastavnici, suradnici i vanjski suradnici, a broj studenata koji upisuju prvu godinu studija definiran je upisnim kvotama svake akademske godine.

Veleučilište u Karlovcu raspolaže suvremeno opremljenim praktikumima i laboratorijima koji se koriste u edukativne, znanstveno-istraživačke i komercijalne svrhe što omogućuje razvoj i inovacije studenata i nastavnika. Tvrtkama su na raspolaganju usluge sljedećih laboratorija:

* Laboratorij za ispitivanje materijala,
* Laboratorij strojne obrade,
* Laboratorij za ispitivanje drva i proizvoda od drva,
* Fizikalno-kemijski laboratorij,
* Mikropivovara,
* Senzorski laboratorij.

U okviru Odjela prehrambene tehnologije djeluje Procesno-pivarski praktikum kapaciteta proizvodnje 125 l piva po uvarku što je pogodno za usluge probnih kuhanja i isprobavanja novih receptura piva za potrebe velikih industrijskih pivovara koje nisu u mogućnosti proizvoditi tako male količine sladovine/piva. Odjel prehrambene tehnologije ostvaruje dugogodišnju suradnju s pivovarom Heineken Hrvatska te su u 2021.g. potpisani ugovori sa Osječkom pivovarom te varionicom. U sklopu varionice te vriono-ležnog podruma moguća je i praktična izobrazba stručnog kadra.

Usluge koje Odjel prehrambene tehnologije također može s postojećim kapacitetima (opreme, prostora i osoba) ponuditi gospodarstvu, uključuju korištenje: Procesnog praktikuma mljekarstva, Kemijskog praktikuma i Mikrobiološkog praktikuma.

Kemijski laboratorij može s postojećom opremom ponuditi analize koje uključuju: fizikalno-kemijske analize bezalkoholnih osvježavajućih pića; analize ambalažnog materijala (papir,metal); nadzor osnovnih fizikalno-kemijskih parametara kakvoće vode (industrijske, rashladne, komunalne, oborinske ili bazenske).

Mikrobiološki laboratorij može provoditi mikrobiološka ispitivanja hrane i određivanje mikrobiološke čistoće u objektima subjekata u poslovanju s hranom, a to su: ukupan broj aerobnih *mezofilnih* bakterija; provjera prisutnosti bakterija *Salmonella ssp*.; utvrđivanje *koagulaza pozitivnih stafilokoka*; dokazivanje i brojenje *Enterobacteriaceae*; dokazivanje i brojenje *sulfitreducirajućih klostridija*; detekcija i brojenje *E. coli* i *koliformnih* bakterija; brojanje kvasaca i plijesni.

Procesni praktikum mljekarstva opremljen je: mini postrojenjem za proizvodnju sira, prešom i kalupima za sir, komorom za zrenje sireva. Kapacitet prerade od 30 l mlijeka čini ovaj praktikum pogodnim za usluge probnih proizvodnja i testiranja novih receptura fermentiranih mliječnih proizvoda. Komora za zrenje sireva omogućava probne proizvodnje i za polutvrde/tvrde sireve.

Najveću suradnju s gospodarstvom ostvaruje Strojarski odjel Veleučilišta u Karlovcu. Umjerena i certificirana oprema i educiranost osoblja omogućuju vršenje usluga ispitivanja za privredne subjekte. U 2022. godini Strojarski i pivarski laboratoriji prihodovali su na uslužnim ispitivanjima za privredu 68.245,18 kn.

Veleučilište je uspostavilo sljedeće programe cjeloživotnog učenja:

* Seminar za polaganje stručnog ispita za turističke vodiče za područje Karlovačke, Zagrebačke i Ličko-senjske županije - seminar je prilagođen Pravilniku o stručnom ispitu za turističke vodiče i ispitnom programu za turističke pratitelje Ministarstva turizma Republike Hrvatske.
* Program usavršavanja za lovočuvara - Sukladno čl. 72 Zakona o lovstvu (NN broj 140/05) i čl. 5 Pravilnika o osposobljavanju kadrova u lovstvu (NN broj 78/06)
* Program usavršavanja za ocjenjivača trofeja divljači - Sukladno čl. 72 Zakona o lovstvu (NN broj 140/05) i čl. 5 Pravilnika o osposobljavanju kadrova u lovstvu (NN broj 78/06)
* Program poslovnog engleskog i njemačkog jezika - provedena verifikacija programa od strane Ministarstva znanosti, obrazovanja i sporta (klasa: UP/I-602-07/15-003/00224; ur. br. 533-25-15-0002, Zagreb, 27. srpnja 2015. godine).
* Program osposobljavanja pučanstva za provedbu preventivnih mjera zaštite od požara, gašenje požara i spašavanja ljudi i imovine ugroženih požarom - Temeljem rješenja Državne uprave za zaštitu i spašavanje broj 543-01-08-02-12-2 od 21.06. 2012.
* Prerađivač prehrambenih sirovina - Rješenje o odobrenju izvođenja programa za obrazovanje odraslih, izdanog od Ministarstva znanosti i obrazovanja Klasa: UP/I-602-07/19-03/00024, Ur.br.: 533-05-19-0002 od 04.02.2019.
* Suradnik na izradi i provedbi EU projekata - Rješenje o odobrenju izvođenja programa za obrazovanje odraslih, izdanog od Ministarstva znanosti i obrazovanja Klasa: UP/I-602-07/19-03/00024, Ur.br.: 533-05-19-0002 od 04.02.2019.
* Prerađivač ljekovitog bilja - Rješenje o odobrenju izvođenja programa za obrazovanje odraslih, izdanog od Ministarstva znanosti i obrazovanja Klasa: UP/I-602-07/20-03/00037, Ur.br.: 533-05-20-0002 od 12.02.2019.
* Suradnik za grafički dizajn - Rješenje o odobrenju izvođenja programa za obrazovanje odraslih, izdanog od Ministarstva znanosti i obrazovanja Klasa: UP/I-602-07/20-03/00037, Ur.br.: 533-05-20-0002 od 12.02.2019.
* Temeljem Pravilnika o izobrazbi u području javne nabave (Nar. nov., br. 65/17) Veleučilište u Karlovcu kao ovlaštenik izobrazbe (evidencijski broj iz Registra nositelja programa: 94) organizira program izobrazbe u području javne nabave.

Na Veleučilištu u Karlovcu u 2022. godini znanstveno-istraživačka i stručna djelatnost odvijala se u okviru 16 projekata financiranih iz EU fondova, u čijoj provedbi Veleučilište sudjeluje kao nositelj projekta ili projektni partner.

Projekti financirani iz EU fondova u provedbi 2023. godine:

1. Veleučilište sudjeluje kao projektni partner u provedbi projekta „LIFE Lynx – Preventing the extinction of Dinaric-SE Alpine lynx population through reinforcement and long-term conservation” (EU Life program za sufinanciranje projekata). Projekt traje od 01.07.2017. do 31.03.2024. godine. Proračun Veleučilišta u Karlovcu kao projektnog partnera u projektu iznosi 113.740,00 EUR.
2. Veleučilište je nositelj projekta „Istraživanje i razvoj specijaliziranih multirotornih bespilotnih letjelica“, planiranog trajanja projekta 34 mjeseca, od 20.12.2019. do 20.07.2023., ukupne vrijednosti 842.024,13 EUR.
3. Veleučilište je nositelj projekta „Modifikacija procesa zrenja sira i razvoj proizvoda na bazi sirutke – SIRENA”, planiranog trajanja od 20.12.2019. do 20.07.2023., ukupne vrijednosti 957.453,58 eur.
4. Veleučilište sudjeluje kao partner na projektu „MILK-ed: Modern and Innovative onLine-based Know-how on European Dairy processing”, oznaka projekta 2019-1-SI01-KA202-060553, predviđenog trajanja od 01. 11. 2019. do 30. 04. 2022. Ukupna vrijednost projekta je 292.179,00 EUR.
5. Veleučilište sudjeluje kao partner na projektu „Pročišćavanje vode i dobivanje energije korištenjem novih kompozitnih materijala uz Sunčevo zračenje”, planiranog trajanja od 20.12.2019. do 19.12.2022. Ukupna vrijednost projekta je 960.318,07.
6. Veleučilište je partner na projektu „Održivi turizam kroz društveno poduzetništvo”. Projekt je su-financiran sredstvima iz Europskog socijalnog fonda, vijednost projekta iznosi 148.320,18 eur. Trajanje projekta: 1.10.2020.g. do 1.05.2022. godine.
7. Veleučilište u Karlovcu je partner projekta „Struka i ti” koji je započeo 26.02.2020. g. i traje do 21.12.2023. godine u vrijednosti 3.666.267,58 eur.
8. Veleučilište je partner na projektu „KaRijERA i JA“. Trajanje projekta: 26.02.2020. do 27.12.2023.g. Vrijednost projekta je 4.219.617,66 eur.
9. Veleučilište je nositelj projekta „Snaga vještina - unapređenje stručne prakse na stručnim studijima Veleučilišta u Karlovcu”, planiranog trajanja od 9.3.2020. do 9.3.2023., ukupne vrijednosti 334.651,56 eur.
10. Veleučilište je partner po projektu Razvoj i primjena površinskih obrada višeslojnog poda Line divine parquet sa ukupnom vrijednosti od 847.852,32 eur. Projekt je započeo 01.09.2020., a završava 31.03.2023.godine.
11. Veleučilište je nositelj projekta „Hitne mjere sanacije – izmjena i dopuna projektno tehničke dokumentacije za zgradu Oružane zbog oštećenja uzrokovanih potresom – grupa 1“, oznaka FSEU.2022.MZO.043 sa ukupnom vrijednosti od 30.791,69 EUR. Trajanje projekta: 28.12.2020. do 15.05.2023.g.
12. Veleučilište je nositelj projekta „Vraćanje dijela objekta „Oružane” u stanje prije potresa“, oznaka FSEU.2022.MZO.045 sa ukupnom vrijednosti od 124.832,73 EUR. Trajanje projekta: 28.12.2020. do 27.10.2023.g.
13. Veleučilište je nositelj projekta „Izvedba radova-Sanacija nestabilnih dijelova građevine Bosanskog magazina u cilju vraćanja u stanje prije potresa“, oznaka FSEU.2022.MZO.063 sa ukupnom vrijednosti od 267.768,27 EUR. Trajanje projekta: 28.12.2020. do 30.06.2023.g.
14. Veleučilište u Karlovcu je partner projekta „AgriNext - Inkubator poljoprivredne i ruralne izvrsnosti i platforma za razmjenu kompetencija” oznaka 101056023-AgriNext-ERASMUS-EDU-2021-PEX-COVE, koji je započeo 01.06.2022.g. i traje do 01.06.2026. godine u vrijednosti 2.553,260,00 EUR.
15. Veleučilište u Karlovcu je partner projekta „Alati za iskustveno učenje za stjecanje kompetencija SMART opskrbnog lanca - SMARTER” oznaka 2022-1-FI01-KA220-HED-000086152 koji je započeo 01.12.2022.g. i traje do 30.11.2025. godine u vrijednosti 2.553,260,00 EUR.
16. Veleučilište u Karlovcu je partner projekta „RaSTEM - Radna Akcija: STEM” oznaka UP.04.2.1.10.0131 koji je započeo 30.12.2021.g. i traje do 30.11.2023. godine u vrijednosti 338.566,23 EUR.

Međunarodna suradnja Veleučilišta u Karlovcu se tijekom 2022. godine odvijala u okviru međuinstitucijske suradnje, zajedničkih međunarodnih projekata te kroz mobilnost nastavnika i studenata u okviru Erasmus+ programa. U okviru međunarodne suradnje Veleučilišta osobito treba naglasiti znanstvenu suradnju i aktivno sudjelovanje na međunarodnim konferencijama.

Vlastiti prihodi Veleučilišta rashoduju se za različite usluge, npr. za intelektualne i osobne usluge (ugovori o djelu i honorari), zatim na službena putovanja, gdje je dio utrošen za izvođenje terenskog dijela rada na stručnim projektima. U prethodnim godinama iz vlastitih izvora Veleučilišta uložen je dio sredstava za nabavu i održavanje opreme, instrumenata i softvera, što doprinosi unapređenju nastavne, znanstveno-istraživačke i stručne djelatnosti Veleučilišta. Financijska održivost i učinkovitost temelji se na dodatnim izvorima financiranja osiguranim preko domaćih i međunarodnih projekata, suradnje s gospodarstvom i lokalnom zajednicom.

Promjene u broju zaposlenih moguće su u manjem obimu.

**Šifra i naziv aktivnosti/ projekta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*
* *Kolektivni ugovor za znanost i visoko obrazovanje*
* *Ugovor o dodjeli bespovratnih sredstva KK.01.1.1.04.0092*
* *Ugovor o dodjeli bespovratnih sredstva KK.01.1.1.04.0096*
* *Ugovor o dodjeli bespovratnih sredstva KK.01.1.1.04.0001*
* *Ugovor o dodjeli bespovratnih sredstva KK.01.2.1.02.0331*
* *Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije FSEU.2022.MZO.043*
* *Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije FSEU.2022.MZO.045*
* *Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije FSEU.2022.MZO.063*
* *Ugovor o dodjeli bespovratnih sredstva UP.02.3.1.03.0034*
* *Ugovor o dodjeli bespovratnih sredstva UP.03.3.1.04.0007*
* *Ugovor o dodjeli bespovratnih sredstva UP.03.3.1.04.0008*
* *Ugovor o dodjeli bespovratnih sredstva UP.03.1.1.04.0060*
* *Ugovor o dodjeli bespovratnih sredstva UP.04.2.1.10.0131*
* *ERASMUS-EDU-2021-PEX-COVE*
* *Agrement number: 2022-1-FI01-KA220-HED-000086152*
* *LIFE LINX – LIFE16 NAT/SI/000634*
* *2019-1-SI01-KA202-060553*

|  |  |  |  |  |  |
| --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. |
| KK.01.1.1.04.0092 | 1.458.972,36 | 62.825,12 | N/P | N/P | N/P |
| KK.01.1.1.04.0096 | 645.869,52 | 491.551,13 | N/P | N/P | N/P |
| KK.01.1.1.04.0001 | 349.860,73 | 12.532,06 | N/P | N/P | N/P |
| KK.01.2.1.02.0331 | 40.589,57 | 0 | N/P | N/P | N/P |
| FSEU.2022.MZO.043 | 21.554,18 | 9.237,51 |  |  |  |
| FSEU.2022.MZO.045 | 1.263.762,60 | 32.449,69 | 199.563,66 | N/P | N/P |
| FSEU.2022.MZO.063 | 17.500,00 | 151.000,59 | N/P | N/P | N/P |
| UP.02.3.1.03.0034 |  |  | N/P | N/P | N/P |
| UP.03.3.1.04.0007 | 168.823,40 | 17.420,06 | N/P | N/P | N/P |
| UP.03.3.1.04.0008 | 163.034,47 | 16.940,30 | N/P | N/P | N/P |
| UP.03.1.1.04.0060 | 536.009,64 | 37.835,59 | N/P | N/P | N/P |
| 2019-1-SI01-KA202-060553 | 150.593,55 | N/P | N/P | N/P | N/P |
| UP.04.2.1.10.0131 | 831,08 | 767,97 | N/P | N/P | N/P |
| LIFE LINX – LIFE16 NAT/SI/000634 | 24.446,51 | 2.789,10 | 28.212,39 | N/P | N/P |
| 2022-1-FI01-KA220-HED-000086152 | N/P | 4.717,42 | 14.500 | 14.000 | N/P |
| ERASMUS-EDU-2021-PEX-COVE | 2.257,36 | 18.081,45 | 94.000,00 | 100.000,00 | 82.000,00 |

***LIFE LINX – LIFE16 NAT/SI/000634 projekt sastoji se od sljedećih elemenata:***

1. Pripremne radnje, izrada planova upravljanja i/ili akcijskih planova

2. Konzervatorske akcije

3. Praćenje utjecaja projektnih aktivnosti

4. Javna svijest i diseminacija rezultata

5. Upravljanje projektom

Provedba ovog projekta započela 01.07.2017. godine.

U razdoblju 2024. očekuje se ostvarenje sljedećeg:

1. Spašavanje dinarsko-jugoistočnoalpske populacije risa od izumiranja poboljšanjem genetske i demografske perspektive ove populacije izravnim povećanjem održivosti populacije putem pojačanja, te očuvanje populacije i u 21. stoljeću.
2. Preokrenuti pad populacije dinarsko-jugoistočnoalpskog risa koji će biti pojačan puštanjem životinja iz održive izvorne populacije iz Karpata, tako da će se razina parenja u srodstvu smanjiti.
3. Razvijen menadžment zaštite na prekograničnoj razini. Suradnja u svim zemljama EU-a koje dijele ovu populaciju radi razvitka i implementacije standardiziranog i sustavnog pristupa radi osiguranja dugoročne održivost ojačane populacije.
4. Pojačanje će biti proces koji će podržati dionici kako bi se potaknulo prihvaćanje šire javnosti. Uspostavljena suradnja s ključnim dionicima i razvoj partnerstva kako bismo osigurali široko javno prihvaćanje očuvanja risa. Očuvana podrška ključnih dionika za pojačanje risa u ciljanim područjima na lokalnoj, regionalnoj i nacionalnoj razini, redovito informiranje i održavanje podrške među širom javnošću.
5. Razvijeni znanstveno utemeljeni upravljački alati za strateško planiranje i alati za podršku odlučivanju. Osigurana dugoročna održivost risa, korištenje računalnim modeliranjem na temelju podataka iz projekta radi razumijevanja kako dugoročno genetski i demografski upravljati populacijom. Znanstvene informacije uključene u planove upravljanja.
6. Poboljšana povezanost populacije za risa povećanjem mogućnosti prirodnog protoka gena stvaranjem populacijske „odskočne daske” za generiranje nove populacijske jezgre zapadnije od trenutne dinarske populacije, približavajući tako JI-Alpsku jezgru. Takva metapopulacija risa pomoći će u smanjenju negativnih učinaka fragmentacije staništa.

*Izračun financijskog plana:*

U 2024. planirana su sredstva u iznosu od 28.212,39 eura, 2.000,00 eura za plaće zaposlenika, 300,00 eura za materijalne rashode.

***2022-1-FI01-KA220-HED-000086152 projekt sastoji se od sljedećih elemenata:***

1. Upravljanje projektom

2. Digitalna zrelost

3. Studentski izazov

4. Pametan protok materijala

5. Pametan protok novca

6. Pametan protok informacija

*Provedba ovog projekta započela je 01.12.2022. godine.*

*U razdoblju 2024. – 2025. očekuje se ostvarenje sljedećeg:*

razvoj kompetencija znanja o pametnom lancu opskrbe, kao i transverzalne vještine kroz aplikacije iskustvenog učenja. 7 sveučilišta i veleučilišta iz Španjolske, Austrije, Irske, Finske, Hrvatske, Rumunjske i Argentine, kao i 2 organizacije za poslovni razvoj isporučit će digitalni materijal za učenje, inovacije stvorene u suradnji industrijama i visokim učilištima, kao i alate za formativno ocjenjivanje za metode održivog učenja koje ostvaruju načelo internacionalizacije kod kuće. Studenti će provesti analizu jaza u digitalnoj zrelosti unutar ciljnih poduzeća kako bi stvorili okvir za temeljnu aktivnost učenja - SMARTER Student Challenge. Radni paketi pripremit će pametan protok materijala, novca i informacija za podršku studentskim izazovima korištenjem simulacija, igri, webinara i online radionica.

*Izračun financijskog plana:*

U 2024. planirana su sredstva u iznosu od 14.500,00 eura, 2.000,00 eura za plaće zaposlenika, 12.500,00 eura za materijalne rashode.

U 2025. planirana su sredstva u iznosu od 14.000,00 eura, 3.000,00 eura za plaće zaposlenika, 11.000,00 eura za materijalne rashode.

***ERASMUS-EDU-2021-PEX-COVE projekt sastoji se od sljedećih elemenata:***

1. Usluge usmjeravanja za poticanje cjeloživotnog učenja i razvoja strukovnih vještina u multifunkcionalnoj poljoprivredi

2. Fleksibilizacija školskih sustava

3. Zeleni posao=posao iz snova

4. Poslovni inkubator za ruralnu izvrsnost

5. AgriNext IT platform

6. Upravljanje projektom

7. Praćenje, evaluacija i osiguranje kvalitete projekta

8. Diseminacija i iskorištavanje rezultata

*Provedba ovog projekta započela je 01.06.2022. godine.*

*U razdoblju 2024. – 2026. očekuje se ostvarenje sljedećeg:*

1. Razvoj modela usluge usmjeravanja (GSM) koji kontinuirano odgovara na brzo promjenjive potrebe na tržištu rada;
2. Integracija sustavnih promjena na nacionalnim razinama za fleksibilizaciju i osjetljivost školskog sustava;
3. Osnaživanje nastavnika za brzi odgovor na zahtjeve tržišta rada;
4. Uspostava sustava suradnje za kontinuiranu razmjenu između poslodavaca, nastavnika, trenera (ekosustav vještina);
5. Stvaranje fizičkog i virtualnog okruženja za interakciju, demonstraciju, razvoj i individualizaciju;
6. Promicanje ruralnog razvoja i vitalnosti, predstavljanje mogućnosti multifunkcionalne poljoprivrede;
7. Povećanje digitalnih kompetencija kod učenika i nastavnika.

*Izračun financijskog plana:*

U 2024. planirana su sredstva u iznosu od 94.000,00 eura, 27.000,00 eura za plaće zaposlenika, 67.000,00 eura za materijalne rashode.

U 2025. planirana su sredstva u iznosu od 100.000,00 eura, 27.000,00 eura za plaće zaposlenika, 73.000,00 eura za materijalne rashode.

U 2026. planirana su sredstva u iznosu od 82.000,00 eura, 15.000,00 eura za plaće zaposlenika, 67.000,00 eura za materijalne rashode.